כאשר פיתוחה של הסדרה הוכרז באוגוסט 2020, נמסר כי בתפקיד הראשי עתידה לככב קיירה נייטלי, אולם באוקטובר 2020, נמסר כי נייטלי בחרה לעזוב את הפרויקט בשל "סיבות משפחתיות". בפברואר 2021, נמסר כי אותה תחליף קלייר דיינס. במרץ 2021, נמסר על ליהוקו של טום הידלסטון לצוות השחקנים הראשי. באפריל 2021, נמסר על ליהוקם של פרנק דילן, היילי סקווירס, קלמנס פוזי וג'מאל וסטמן לצוות השחקנים הראשי.
צילומים.
צילומי הסדרה התעתדו להתחיל בשלהי נובמבר 2020, לפני שנודע על עזיבתה של נייטלי. תחת זאת, הצילומים החלו בפברואר 2021, במספר מקומות באסקס, כולל אלרספורד, ברייטלינגסי, נורת' פאמברידג' ומלדון, וכן ברחבי לונדון, כולל כיכר גורדון בבלומסברי. צילומי הסדרה הסתיימו בשלהי יוני 2021.
ביקורת.
באתר הביקורות "Rotten Tomatoes", דווח כי הסדרה זכתה לציון 88%, עם דירוג ממוצע של 7/10, על סמך 25 ביקורות. הקונצנזוס קבע כי, "בהיותו נבדל בהופעות נושכות ואווירה מתפתלת, נחש אסקס הוא רומן גותי מוצלח ביותר." באתר הביקורות המשוקללות "Metacritic", הסדרה זכתה לציון של 70/100, על סמך 17 ביקורות, דבר המציין "ביקורות חיוביות לרוב".
סולפה
טוארנגיזאורוס
טוארנגיזאורוס (שם מדעי: Tuarangisaurus; מילולית: "tuarangi" - עתיק במאורית ו-"saurus" - לטאה/זוחל ביוונית) הוא סוג של זוחל ימי ממשפחת האלאסמוזאוריים אשר התקיים במשך הקרטיקון העליון בניו זילנד לפני 72 עד 68 מיליון שנה מימנו.
הסוג תואר למדע ב-1986 והוא כולל מין יחיד - "Tuarangisaurus keyesi". מין נוסף - "T. australis" הועבר לסוג ארמנגזאורוס ("Eromangasaurus") ומין אחר "T. cabazai" נחשב כיום לסוג נפרד ללא שם.
סוג זה הגיע לאורך משוער של שמונה מטרים והוא ידוע משרידים מאובנים של פרט בודד שהתגלה בתצורות טאורה (Tahora Formation), סמוך לנפייר שבהוקס ביי, האי הצפוני. התגליות שלו כללו בעיקר שרידי גולגולת ולסת תחתונה וכן שרידי חוליות צוואר. הוא נחשב, אך הוחזר לאחר בדיקה מחודשת.
היה זה זוחל ימי בעל צוואר ארוך שהיה קרוב לתלאסומדון והאלברטונקטס וכן לאלאסמוזאורוס. הוא ניזון מדגים אותם חטף בתנועה מהירה של צווארו.
האיחוד האקולוגי והחברתי החדש של העם
האיחוד האקולוגי והחברתי החדש של העם (בצרפתית: Nouvelle Union Populaire écologique et sociale או NUPES) היא קואליציה של מפלגות שמאל בצרפת. לפי הצהרתה של צרפת בלתי-כנועה, מטרת הקואליציה היא למנוע ממפלגתו של הנשיא עמנואל מקרון רוב באספה הלאומית ולהביס גם את הימין הרדיקלי בבחירות לאספה הלאומית ב-2022. מנהיג הקואליציה הוא איש השמאל הרדיקלי, ז'אן לוק מלנשון.
היסטוריה.
הקמה.
באוקטובר 2021, זמן קצר לפני הבחירות לנשיאות צרפת ב-2022, השיק ז'אן-לוק מלנשון, מנהיג צרפת בלתי-כנועה את "איחוד העם". בדצמבר 2021, הוא הכריז על הקמת "הפרלמנט של איגוד העם" שמטרתו להפגיש אישים מחוץ למפלגה על מנת לתמוך במועמדותה.
לקראת הבחירות לאספה הלאומית ב-2022, צרפת בלתי-כנועה, מפלגת השמאל שקיבלה את התוצאות הטובות ביותר בבחירות לנשיאות, ביקשה לאחד את מפלגות השמאל העיקריות סביב האיחוד האקולוגי והחברתי החדש של העם. הירוקים והקומוניסטים הצטרפו לקואליציה ב-1 במאי והסוציאליסטים הסכימו להצטרף ב-4 במאי ולאחר הצבעה במועצה הלאומית של המפלגה ב-5 במאי, הצטרפו באופן רשמי. בעקבות כך הודיעה המפלגה האנטי-קפיטליסטית החדשה כי לא תיכנס לקואליציה עקב חילוקי דעות אידאולוגיים בלתי ניתנים לפתרון עם המפלגה הסוציאליסטית, אך תתמוך במועמדי הקואליציה שהשתייכו לאגף השמאל הרדיקלי. השמאל הרפובליקני והסוציאליסטי הצהירו כי ינהל משא ומתן על כניסתו לאיחוד העם.
התרחבות.
במהלך ההסכם הקואליציוני, אקולוגיה אירופית-הירוקים, ביקשה לשנות את שמה של הקואליציה ל"האיחוד הפופולרי והאקולוגי" או ל"החזית החברתית והאקולוגית העממית". זמן קצר לפני 2 במאי, נחתם ההסכם בין המפלגות ובו נקבע כי שם הקואליציה ל"האיחוד האקולוגי והחברתי החדש של העם". ההסכם קבע 100 מחוזות בחירה מתוך 577 לגוש הסביבתני. הירוקים רצו את מרכזי הערים בהם ניצחו בבחירות המוניציפליות בצרפת ב-2020. הם השיגו את בורדו, שטרסבורג וליון, כמו גם את אזורי הבחירה ה-3, ה-5, ה-8 וה-9 של פריז.
ב-3 במאי הודיעה המפלגה הקומוניסטית הצרפתית כי תצטרף לקואליציה. בהודעה שלה לעיתונות, המפלגה הצהירה שהיא תרצה ליצור רוב עם בעלות בריתה והכריזה שהם חולקים "יעדים פרגמטיים משותפים" בין המפלגה הקומוניסטית הצרפתית לצרפת בלתי-כנועה.
המפלגה הסוציאליסטית שללה בתחילה שיחות עם צרפת בלתי-כנועה, לפני שהצטרפה לשיחות ב-27 באפריל, השיחות הושעו שוב ב-29 באפריל. אוליבייה פורה, המזכיר הראשון של המפלגה הסוציאליסטית, ניהל משא ומתן עם צרפת בלתי-כנועה במטה שלה ב-2 במאי. יממה לאחר מכן, מנואל בומפארד, מנהל המשא ומתן של צרפת בלתי-כנועה הצהיר כי המשא ומתן בין הצדדים היה "קשה מבחינת היתרונות ובאזורי הבחירה". ב-4 במאי הגיעה המפלגה הסוציאליסטית להסכם עקרוני עם הקואליציה, בכפוף להצבעה של המועצה הלאומית של המפלגה למחרת. המועצה הלאומית אישרה את ההסכם ב-5 במאי.
לאחר הצטרפות הסוציאליסטים, המפלגה האנטי-קפיטליסטית החדשה הודיעה שהיא לא תצטרף רשמית לקואליציה, אך כן אמרה שהיא תתמוך במועמדי NUPES "השמאליים".
לאחר הבחירות.
האיחוד זכה ב-131 מושבים, מה שהופך אותו למפלגה השנייה בגודלה באספה הלאומית, אך בניגוד לתחזיות לא ניצחה את מפלגתו של מקרון, שאיבדה את הרוב באספה אך עדיין סיימה במקום הראשון. מלנשון אמר כי התוצאות "מאכזבות" ואמר כי אסור לאיחוד להצטרף למשא ומתן עם מקרון, כדי שהאיחוד הלאומי לא תהפוך למפלגת האופוזיציה הגדולה ביותר.
אידאולוגיה.
חברות הקואליציה הסכימו על מספר רעיונות ביניהם:
הקואליציה שואפת להשיג רוב באספה הלאומית על מנת לכפות את מדיניותה וכדי למנות את ז'אן לוק מלנשון לראש הממשלה. חלק מהסוציאליסטים ראו בהשתתפות באיחוד האירופי "קו אדום" והושגה עמדת פשרה בנושא, כאשר הקואליציה אימצה "מטרה משותפת" של שינוי האיחוד האירופי מפרויקט "ליברלי ופרודוקטיביסטי" לפרויקט אחד במקום " בשירות...אקולוגיה וסולידריות".
הוגו אקיטיקה
הוגו אקיטיקה (בצרפתית: Hugo Ekitike; נולד ב-20 ביוני 2002 בריימס שבצרפת) הוא כדורגלן צרפתי המשחק בעמדת החלוץ בקבוצת פריז סן-ז'רמן מליגת העל הצרפתית, בהשאלה מסטאד ריימס.
קריירת מועדונים.
אקיטיקה גדל במחלקת הנוער של סטאד ריימס. ב-12 ביולי 2020 חתם על חוזה מקצועני ראשון במועדון. ב-17 באוקטובר 2020 ערך את הופעת הבכורה שלו בקבוצה הבוגרת של המועדון, בהפסד 3-1 ללוריאן במסגרת הליגה לעונת 2020/2021. בסך הכל ערך שתי הופעות ליגה בעונה זו.
ב-29 בינואר 2021 הושאל אקיטיקה לויילה בולקלוב מליגת העל הדנית עד לתום עונת . הוא ערך 11 הופעות ליגה במשך תקופת ההשאלה, בהן הבקיע שלושה שערים.
בעונת 2021/2022 חזר אקיטיקה לסטאד ריימס. הוא ערך 24 הופעות ליגה בעונה זו, בהן הבקיע עשרה שערים.
ב-16 ביולי 2022 הושאל אקיטיקה למשך עונה אחת לפריז סן-ז'רמן מליגת העל הצרפתית.
תארים.
פריז סן-ז'רמן
І (כתב קירילי)
אִי היא אות באלפבית הקירילי שמקורה באות היוונית יוטא וצורתה כשל יוטא גדולה וכשל האות הלטינית I בשתי צורותיה. באלפבית הקירילי המוקדם ערכה המספרי היה 10 ומכאן שמה ביוניקוד: אִי עשרונית (ברוסית: И десятеричное; תעתיק: אִי דֶסְיַאטֶרִיצְ'נוֹיֶה).
שימוש.
חוקים לשימוש ברוסית (לפני 1918).
כפי שמתברר, האיות של שתי הגרסאות של мир היה הבחנה מלאכותית להפרדה בין שתי הגדרות שונות של מה שהיה במקור אותה מילה (בדומה באנגלית "to" לעומת "too").
I (כתב קירילי)
מדינות לא ידידותיות (רוסיה)
רשימת המדינות הלא ידידותיות (ברוסית: Список недружественных стран) היא רשימת מדינות שפורסמה על ידי ממשלת רוסיה, אשר הוגדרו על ידה כ"בלתי ידידותיות" לרוסיה. הרשימה פורסמה לראשונה במאי 2021 כאשר רק שתי מדינות נכללו בה - ארצות הברית וצ'כיה. הרשימה הורחבה ל-48 מדינות, לאחר שאותן מדינות הטילו סנקציות נגד רוסיה בעקבות הפלישה הרוסית לאוקראינה בפברואר 2022. כל 27 המדינות החברות באיחוד האירופי נמצאות ברשימה.
מדינות שנוספו לרשימת המדינות הלא ידידותיות כפופות להגבלות מסוימות הקשורות ליחסיהן עם רוסיה, כולל מגבלות סחר ומטבעות ומגבלות שכירות בנציגויות הדיפלומטיות של המדינות המפורטות ברוסיה.
רשימת המדינות.
צ'כיה וארצות הברית נוספו לרשימה במאי 2021, בעוד ששאר המדינות ברשימה נוספו במרץ 2022.
יצירת הרשימה.
ביוני 2018 חתם נשיא רוסיה, ולדימיר פוטין, על חוק המסמיך את הממשלה לפעול נגד מדינות "שעוסקות בצעדים לא ידידותיים" נגד רוסיה. אמצעי הנגד המפורטים כללו הגבלות יבוא ויצוא, השעיה או הפסקה של שיתוף פעולה בינלאומי, או הפרטת נכסי מדינה. בהודעה על העברת החקיקה שפורסמה על ידי התקשורת הממלכתית הרוסית ארצות הברית הוזכרה בפירוש ככזו שתושפע מהחוק.
באפריל 2021 הודיעה דוברת משרד החוץ הרוסי, מריה זכרובה, כי רוסיה תפרסם "רשימת מדינות לא ידידותיות" הכוללת את ארצות הברית. טיוטות מוקדמות של הרשימה הודלפו וכללו עד עשר מדינות, אך הרשימה הסופית שהוציאה רוסיה כללה רק שתיים: ארצות הברית וצ'כיה. בפרסום הרשימה, ממשלת רוסיה הגבילה את שגרירות צ'כיה ברוסיה מלהעסיק לא יותר מ-19 אזרחים רוסים, ואסרה על שגרירות ארצות הברית ברוסיה להעסיק עובדים מקומיים כלשהם.